Na temelju članka 11. Statuta Centra za kulturu Čakovec, od 9. studenoga 2022. godine, ravnateljica Centra za kulturu Čakovec, dana 4.8.2023. godine, raspisuje

JAVNI NATJEČAJ

za prijem zaposlenika na radno mjesto KNJIGOVOĐA

KNJIGOVOĐA – 1 izvršitelj na određeno vrijeme od godinu dana s mogućnošću stalnog zaposlenja s punim radnim vremenom uz probni rad u trajanju od 6 mjeseci

UVJETI:

* mag. struke (ekonomija) ili sveučilišni ili stručni specijalist ekonomske struke
* minimalno tri (3) godine radnog iskustva u struci, u poslovima financija, računovodstva i knjigovodstva
* komunikacijske vještine
* napredna razina računalne pismenosti
* izražena odgovornost, marljivost i samostalnost u radu

Uz prijavu kandidati su dužni priložiti:

- životopis

- dokaz o državljanstvu (domovnica, preslik važeće osobne iskaznice ili putovnice)

- dokaz o stečenoj stručnoj spremi (original ili preslik diplome)

- dokaz o radnom iskustvu (elektronski zapis s podacima o radnom stažu iz evidencije

 HZMO-a, preslika rješenja, ugovora o radu ili potvrda poslodavca o poslovima koje je

 osoba obavljala)

- dokaz o naprednom poznavanju rada na računalu (svjedodžba, potvrda, izjava ili sl.)

- uvjerenje nadležnog suda da se protiv kandidata ne vodi kazneni postupak (izdano u

 vrijeme raspisanog natječaja)

Preslike traženih dokumenata ne moraju biti ovjerene, a izabrani kandidat dužan je, prije sklapanja ugovora o radu, priložiti dokumentaciju u izvorniku ili ovjerenom presliku.

Za kandidate prijavljene na natječaj koji ispunjavaju formalne uvjete iz natječaja provest će se pisana provjera stručnog znanja i intervju.

Prijavu na natječaj mogu dostaviti osobe oba spola (čl. 13. Zakona o ravnopravnosti spolova NN RH 82/08, 69/17).

Prijava na natječaj mora biti potpisana.

Kandidati koji ostvaruju pravo prednosti pri zapošljavanju dokazuju to rješenjem ili potvrdom o priznatom statusu i potvrdom o nezaposlenosti Hrvatskog zavoda za zapošljavanje izdanom za vrijeme javnog natječaja te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

Kandidat koji se poziva na pravo prednosti pri zapošljavanju na temelju članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21) uz prijavu na javni natječaj dužan je, osim dokaza o ispunjavanju traženih uvjeta, priložiti sve potrebne dokaze za ostvarivanje prava prednosti pri zapošljavanju dostupne na poveznici.

<https://www.zakon.hr/z/973/Zakon-o-hrvatskim-braniteljima-iz-Domovinskog-rata-i-%C4%8Dlanovima-njihovih-obitelji>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN RH 157/13, 152/14, 39/18 i 32/20), uz prijavu na javni natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Riječi i pojmovi korišteni u javnom natječaju, koji imaju rodno značenje, odnose se jednako na muški i ženski rod, bez obzira na to jesu li korišteni u muškom ili ženskom rodu.

Prijavom na natječaj kandidati su izričito suglasni da Centar za kulturu Čakovec, može prikupljati, koristiti i obrađivati njihove podatke u svrhu provedbe natječajnog postupka, a sukladno propisima koji uređuju područje zaštite podataka.

Rok za podnošenje prijava je 8 dana od dana objave natječaja u Međimurskim novinama.

**Prijave na natječaj dostavljaju se na adresu:**

**Centar za kulturu Čakovec, Trg Republike 3, 40000 Čakovec s naznakom „za natječaj – za radno mjesto - knjigovođa“ ili na** **info@czk-cakovec.hr**

Nepotpune i nepravovremene prijave na natječaj neće se razmatrati.

O rezultatima izbora kandidati će biti pisano obaviješteni u roku od 45 dana od dana isteka roka za podnošenje prijava.

Centar za kulturu Čakovec zadržava pravo da ne prihvati ni jednu od pristiglih ponuda ili da poništi natječaj.

 Ravnateljica:

 Helga Lajtman, mag.rel.publ./univ.bacc.cult.

KLASA: 112-01/23-02/03

URBROJ: 2109-103-01-23-1

Čakovec, 4.8.2023.